open-index/open-wikipedia-markdown huggingface dataset:
Gunnar Lindström

**Nils Gunnar Lindström** (født 11. februar 1896 i Eksjö, død 6. oktober 1951 i Eksjö) var en svensk friidrettsutøver som deltok i de olympiske leker 1920 i Antwerpen, 1924 i Paris og 1928 i Amsterdam.

Lindsröm vant en olympisk sølvmedalje under OL 1924 i Paris. Han kom på andreplass i spydkast bak Jonni Myyrä fra Finland. Det var tjueni deltakere fra femten nasjoner som deltok i spydkonkurransen som ble avviklet 6. juli 1924. Samme år satt Lindstöm verdensrekord i spydkast i Eksjö med et kast på 66,62 meter. Året etter forbedret han rekorden til 67,31 meter.  Under Sommer-OL 1920 i Antwerpen kom han på sjetteplass i spydkast.

## OL-medaljer
*  1924  Paris - Bronse i friidrett, spydkast  Sverige

## Referanser


## Eksterne lenker
*
James Morris Webb

**James Morris Webb** (fødsels- og dødsår ukjent) var en kristen predikant fra USA som var virksom ca 1910-1930, knyttet til *The African Methodist Episcopal Church*, som regnes som det første afroamerikanske kirkesamfunnet i USA. Han var en av flere predikantene fra dette kirkesamfunnet som agiterte for en svart nasjonalisme og et samfunns- og kristensyn som fremhevet afroamerikanernes rolle i historien.

I 1919 utga han boken *The Black Man, The Father Of Civilization, Proven By Biblical History*. Han skrev også andre pamfletter, og rykket i november 1913 inn en annonse i *The Chicago Defender* med et bilde av Jesus som en svart mann. Webbs intensjon var å 
«vise kjærlighet til sin rase» og «vise at Bibelen handler om svarte».

Webb ble senere en av Marcus Garveys medarbeidere i Universal Negro Improvement Association.

## Tekster på norsk
* Hans preken «Meses ble reddet av en negerkvinne» fra 1927 er utgitt på norsk i antologien *[[Svart Messias]]*, 2011.

## Referanser
Peter Li Hongye

**Peter Li Hongye** (1919–2011) var en kinesisk katolsk undergrunnsbiskop. Han var biskop av det katolske bispedømmet Luoyang i provinsen Henan i Folkerepublikken Kina. Han døde brått under feiringen av påskevigilieliturgien.

## Liv og virke
### Prest
Han studerte til prest årene 1937–1943 ved presteseminaret i Kaifeng, og ble presteviet 22. april 1944. Han ble så sogneprest i Yanshi.

Li Hongye ble arrestert i Yanshi i 1953 og holdt fengslet i tredve år før han ble løslatt og kunne søke legehjelp for en paralyse han hadde utviklet. Han kom seg senere nok til å kunne gjenoppta sjelesørgerisk arbeid. Han ble arrestert flere ganger senere også.
Fra 1980-tallet og frem til sin død levde han under konstant overvåkning eller husarrest.
### Biskop av Luoyang
Biskop Peter Li Hongye ble ordinert til undergrunnsbiskop av Luoyang den 7. august 1987. Hovedkonsekrerende var biskop Julius Jia Zhiguo av Zhengding, medkonsekrerende var biskop Luke Thomas Zhang Huaixin av Jixian.

Luoyang bispedømme hadde i 2010 hadde  troende, samt 20 prester og 20 ordenssøstre.

Han ble arrestert flere ganger, blant annet i 1994 og 2001.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini, O.S.B. (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Mario Zanin  (1890-1958) *1934
* Kardinal Paul Yü Pin (Yu Bin) (1901-1978) *1936
* Biskop Giuseppe Ferruccio Maurizio Rosà, O.F.M. (1888-1961) *1946
* Biskop Peter Joseph Fan Xueyan (1907-1992) *1951
* Biskop Julius Jia Zhiguo (1934-2025) *1980
* Biskop *Peter Li Hongye* (1920-2011) *1987

## Referanser
Eugene Oberst

**Eugene Oberst** (født 23. juli 1901, død 30. mai 1991) var en amerikansk sportsutøver som deltok i de olympiske leker 1924 i Paris.
 
Oberst vant en olympisk bronsemedalje i friidrett under OL 1924 i Paris. Han kom på tredjeplass i  spydkast bak Jonni Myyrä fra Finland og Gunnar Lindström fra Sverige. Det var tjueni deltakere fra femten nasjoner som deltok i spydkonkurransen som ble avviklet 6. juli 1924. 
## OL-medaljer
*  1924  Paris - Bronse i friidrett, spydkast  USA

## Eksterne lenker
*
Grotli

**Grotli** er en bygd som ligger der Gamle Strynefjellsveien (nær Jotunheimen-fjellene) tar av fra riksvei 15 vest i Skjåk kommune. Veikrysset og hotellet ligger om lag 925 moh. Grotli ligger nederst i Breiddalen som regnes som utgangspunkt for Ottadalen. Planer om vei til Geiranger, etter hvert også Stryn, førte til opprettelse av en statlig fjellstue i 1869. Veiene ble åpnet i henholdsvis 1889 og 1894, og i 1905 ble det opprettet et privat høyfjellshotell på Grotli. Siden 1977 har det vært helårsvei til Stryn. 

Det er fast bosetning på Grotli. Det er flere hyttefelt på Grotli og skitrekk i tilknytning til hotellet. Det er også et veiskilt som viser et spøkelse på en motorvei i Grotli, som betegner et sted som regnes som hjemsøkt.

## Referanser
Jonathan Castroviejo

**Jonathan Castroviejo Nicolás** (født 27. april 1987 i Getxo, Baskerland, Spania) er en tidligere profesjonell spansk syklist. Han sykler for Team Sky. Han ble profesjonell syklist i 2010. I sesongene 2008 og 2009 syklet han for det spanske amatør-laget Orbea. Han fikk sin første profesjonelle seier da han vant prologen i Romandie rundt 2011. I dette løpet på 2,9&nbsp;km hadde han 0,27 sekunder ned til nummer 2. Han er som syklist mest kjent som en klatrer, men han er heller ingen dårlig temposyklist.

Han la opp etter 2025-sesongen.

## Meritter

;2009 &ndash; Orbea
* 3. etappe, Tour du Haut Anjou
* Prologen, Ronde de l'Isard d'Ariège
* 5. etappe, Tour de l'Avenir
;2010 &ndash; Euskaltel-Euskadi
* Sprintkonkurransen, Catalonia rundt
;2011 &ndash; Euskaltel-Euskadi
* Prologen, Romandie rundt
* Etappeseier, Vuelta a la Comunidad de Madrid
;2012 &ndash; Euskaltel-Euskadi
* Etappeseier, Vuelta a la Comunidad de Madrid
;2013 &ndash; Movistar Team
* Spansk mester på tempo
;2015 &ndash; Movistar Team
* Spansk mester på tempo
;2016 &ndash; Movistar Team
* Europeisk mester på tempo
;2017 &ndash; Movistar Team
*3. etappe, Volta ao Algarve
* Spansk mester på tempo
;2018 &ndash; Team Sky
* Spansk mester på tempo
;2019 &ndash; Team Ineos
* Spansk mester på tempo
;2023 &ndash;  Ineos-Grenadiers
* Spansk mester på tempo

## Referanser


## Eksterne lenker
* 
*
Heinrich Abeken

**Heinrich Abeken** (født 19. august 1809 i Osnabrück i Tyskland, død 8. august 1872) var tysk teolog og prøyssisk bystyremedlem i det tyske utenriksdepartementet i Berlin.

Etter endt videregående utdannelse fra hjemstedet Osnabrück, flyttet Abeken i 1827 for å begynne å studere ved universitetet i Berlin der han skulle studere teologi. Abeken kombinerte snart sine filosofiske og filologiske studier og han ble på denne tiden interessert i kunst og moderne litteratur. I 1834 ble Abeken utnevnt til kapellan for den prøyssiske ambassaden i Roma. Han giftet seg første gang på denne tiden, men bruden døde kort tid etter bryllupet. 

Under krigen mellom Tyskland og Østerrike i 1866 samt under krigene mot Frankrike i 1870 og 1871, bodde Abeken i det prøyssiske militære hovedkvarter. En stor del av de tyske utsendingene fra denne tiden skal ha blitt skrevet av Abeken. Hans helse ble dårligere på disse reisene, og han døde etter en sykdom som hadde vart i flere måneder. Abeken var en sponsor for et arkeologisk institutt i Roma og han var et medlem av Archeological Society of Roma. Han grunnla en vennekrets som drev med gresk litteratur i Berlin.

## Referanser


## Litteratur
*Hedwig Abeken (utg.): *Heinrich Abeken. Ein schlichtes Leben in bewegter Zeit.* Mittler und Sohn, Berlin 1904. (Digitalisat: https://archive.org/details/heinrichabekene00abekgoog)
*
*Wolfgang Frischbier: *Heinrich Abeken 1809–1872. Eine Biographie*. Schöningh, Paderborn u. a. 2008, ISBN 978-3-506-76538-3 (Wissenschaftliche Reihe der Otto-von-Bismarck-Stiftung Bd. 9)
*Wolfgang Frischbier: *Heinrich Abeken (1809–1872)*. In: Lothar Gall, Ulrich Lappenküper (Hrsg.): *Bismarcks Mitarbeiter*. Schöningh, Paderborn 2009, S. 43–68
*Wolfgang Frischbier: *Heinrich Abekens Bedeutung für die preußische Expedition an den Nil (1842-1845)*. In: Ingelore Hafemann (Hrsg.): *Preußen in Ägypten - Ägypten in Preußen*, Kulturverlag Kadmos (Kaleidogramme, Bd. 59), Berlin 2010, S. 128–154
**Abeken, Heinrich* i: Maria Keipert, Peter Grupp (Hrsg.): *Biographisches Handbuch des deutschen Auswärtigen Dienstes 1871–1945: Band 1 A-F*, Ferdinand Schöningh, Paderborn u.a. 2000, ISBN 3-506-71840-1, S. 1 f.
*
* Wilhelm Rothert: *Allgemeine Hannoversche Biografie*, Band 2: *Im Alten Königreich Hannover 1814–1866*; Hannover: Sponholtz, 1914, S. 9–19
*
Kongsposten

***Kongsposten*** var en av de illegale avisene som ble utgitt under den tyske okkupasjonen av Norge under andre verdenskrig. Den kom ut i Flekkefjord.

*Kongsposten* ble utgitt fra august til desember 1941, og var en stensilert avis. Utgivere var blant andre Ola Eide, Tor Njaa, Gudmund Seland, Johannes Seland og Gunvald Tomstad. Gruppa kunne distribuere den illegale avisen portofritt gjennom posten med Quislings «solmerke» på konvoluttene. På denne måten ble avisen sendt i posten fra Kristiansand.

Den spesielle forsendelsen ble mulig fordi Tomstad hadde meldt seg inn i NS for å dekke en illegal radiosender gruppa drev. I NS ble han utnevnt til propagandaleder for NS i Vest-Agder, og fikk dermed fri tilgang til postdistribusjon. *Kongsposten* ble til sluttet stanset fordi gruppa bak avisen måtte sikre driften av radiostasjonen.

Av deltagerne i gruppa mistet Tor Njaa senere livet i tysk fangenskap.
  
## Referanser
Robert LeGendre

**Robert «Bob» Lucien LeGendre** (født 7. januar 1898, død 21. januar 1931) var en amerikansk sportsutøver som deltok i de olympiske leker 1920 i Antwerpen og 1924 i Paris.
  
LeGendre vant en olympisk bronsemedalje i friidrett under OL 1924 i Paris. Han kom på tredjeplass i  femkamp bak Eero Lehtonen fra Finland og Elemér Somfay fra Ungarn. Femkampen besto av følgende fem grener: lengdehopp, spydkast, 200 meter, diskos og 1500 meter. Det var tretti deltakere fra sytten nasjoner som deltok i femkampen som ble avviklet 7. juli 1924. Det var siste gangen som femkamp for menn var med på det olympiske programmet. 

LeGendre kom på fjerdeplass i femkampen under OL 1920 i Antwerpen.
## OL-medaljer
*  1924  Paris - Bronse i friidrett, femkamp  USA

## Referanser


## Eksterne lenker
*
Verdenscupen i hurtigløp på skøyter 2010/11 – Verdenscup 6

**[[Verdenscupen i hurtigløp på skøyter 2010/11|Verdenscupen på skøyter 2010/11]] – Verdenscup 6** ble avholdt i Sport Komplex Krylatskoje i Moskva, Russland 28.-30. januar 2011. 

## Tidsskjema

Totalt var 70 kvinner og 99 herrer påmeldt inkludert reserver. 

Nordmennene Håvard Bøkko og Mikael Flygind Larsen tok hver sin 3.-plass på henholdsvis5 000m og1 000m og sammen med Sverre Lunde Pedersen tok de 2.-plass på lagtempo. Dette var Mikaels første individuelle pall-plassering i World Cup noensinne. På spinnesiden ble de norske kvinnene (Ida Njåtun, Hege Bøkko og Mari Hemmer) best sammen i lagtempo med sin 2.-plass.
De andre norske deltagerne som ble med til Moskva var: Fredrik van der Horst, Henrik Christiansen, Øystein Grødum, Espen Aarnes Hvammen og Christoffer F. Rukke og de hadde med seg landslagstrener Jarle Pedersen, landslagstrener Janne Hänninen og fysioterapeut Michael Stöberl.

## Medaljesammendrag A-gruppen
### Herrer

### Damer

## Resultater 28. januar, 1. dag
### Herrer 500m (1)

### Damer 500m (1)

### Herrer 1500m

### Damer 3000m

## Resultater 29. januar, 2. dag
### Herrer 500m (2)

### Damer 500m (2)

### Damer 1500m

### Herrer 5000m

## Funksjonærer
* Overdommere var Debora Sighel, Italia for kvinner og Hannu Koivu, Finland for menn.
* Startere var Wim Boerdijk, Nederland og Anatolij Krasjeninin Russland for kvinner og Hartmut Weirauch, Tyskland og Roman Danilov, Russland for menn.

## Eksterne lenker
*  Offisiell hjemmeside for stevne 
*  ISU Announcement for Verdenscupstevne.
*  NSF sin menyside for stevnet.
*  ISU sin meny for resultater.
*  Resultater på SpeedSkatingNews.info
*  Meny-side for resultater på SpeedskatingResults.com (fra verdenscup nr 6, sesongen 2010/2011 i Moskva).
*  Resultater Damer og Herrer på The-Sports.org
*  Menyside for resultater på Effesport.nl
*  Presseskriv fra ISU etter konkurransen.
Emerson Norton

**Emerson Carlysle Norton** (født 16. november 1900, død 10. mars 1986) var en amerikansk sportsutøver som deltok i de olympiske leker 1924 i Paris.
   
Norton vant en olympisk sølvmedalje i friidrett under OL 1924 i Paris. Han kom på andreplass i  tikamp bak sin landsmann Harold Osborn. Det var trettiseks deltakere fra tjueto nasjoner som deltok i tikampen som ble avviklet 11. og 12. juli 1924. 

## OL-medaljer
*  1924  Paris - Bronse i friidrett, tikamp  USA

## Eksterne lenker
*
Jack Holldorff

**Jack Leonard Holldorff** (født 1997) er en norsk og samisk skuespiller og gitarist. 

Holldorff spilte rollen som Mathias i TV-serien *[[AF1 (TV-serie)|AF1]]* og rollen som Adrian i en sesong av TV-serien *[[Det tredje øyet]]*. Han har vært stemmeskuespiller for norsk dubbing av flere animasjonsfilmer og TV-serier, og spilt og komponert musikk til kortfilmer. 

Holldorff har spilt i bandet Duvel, og medvirket på et album med Hilma Nikolaisen. I en konsertomtale for Duvel omtales han som «svært dyktig» med «total riffkontroll» i tillegg til at han «synger med patos som er en biskop verdig».

## Filmografi
* *[[Keiserens nye stil 2]]* (2005) som Tipo (norsk stemme)
* *[[Kirikou og villdyrene]]* (2005) medvirker (norsk stemme)
* *[[Små Einsteins]]* (TV-serie, 2005) som Quincy (norsk stemme)
* *[[Istid 2]]* (2006) medvirker (norsk stemme)
* *[[Bambi 2]]* (2006) som Ronno (norsk stemme)
* *[[Keiserens nye skole]]* (TV-serie, 2006) som Tipo (norsk stemme)
* *[[To gode venner 2]]* (2006) som Copper (norsk stemme)
* *[[AF1 (TV-serie)|AF1]]* (TV-serie, 2008–2010) som Mathias
* *[[Det tredje øyet]]* (TV-serie, 2016) som Adrian
* *[[Onanerende subjekter]]* (kortfilm, 2019) musikk
* *Gjemsel* (kortfilm, 2019) musikk
* *[[A Week Away]]* (2021) som Sean (norsk stemme)
* *Veggdyr* (kortfilm, 2021) musikk (komponist)

## Referanser


## Eksterne lenker
* 
*
Periodedrama

**Periodedrama** (eller **historisk drama**) er et dramatisert verk satt i en historisk kontekst. Slike drama kan skildre en historisk hendelse eller en historisk person. Det kan også være snakk om en oppdiktet (eller delvis oppdiktet) handling satt i en virkelig historisk kontekst. Verk med oppdiktet handling inngår noen ganger i en egen sjanger kalt historisk fiksjon. En annen undersjanger som er karakteristisk innenfor periodedrama er romantikk. Det er gjerne snakk om en tragisk eller veldig intens romanse der de to partene som elsker hverandre ikke kan være sammen på grunn av omstendighetene rundt dem. Klasseforskjell er et sterkt eksempel på dette. 

Periodedrama som sjanger benyttes ofte innenfor film og tv, men er også brukt innen litteratur og scene. **Kostymedrama** er også en betegnelse som blir brukt om denne sjangeren, spesielt når det er snakk om en film eller tv-serie. Noe som karakteriserer denne type film er nemlig kostymene og hva klærne representerte. Her er den autentiske delen sentral.

## Historisk film

Sjangeren er ofte benyttet innen film og er da er betegnelse på en filmsjanger som tar utgangspunkt i historiske hendelser eller at filmen har en fiktiv handling satt i en historisk kontekst.  

## Kjente historiske filmer

* ''Ni liv'' (1957)
* *[[Ben-Hur]]* (1959)
* ''Spartacus'' (1960)
* ''Lawrence of Arabia'' (1962)
* *[[Kampen om Algerie]]* (1966)
* *[[Barry Lyndon]]* (1975)
* *[[Gandhi (film)|Gandhi]]* (1982)
* *[[Mytteriet på Bounty (1984)|Mytteriet på Bounty]]* (1984)
* ''Den siste keiseren'' (1987)
* ''Titanic'' (1997)
* ''Gladiator'' (2000)
* ''Pearl Harbor'' (2001)
* ''Troja'' (2004)
* ''Kingdom of Heaven'' (2005)
* ''Kongens tale'' (2010)
* ''12 Years a Slave'' (2013)

## Kjente TV-produksjoner

* ''Jeg, Claudius'' (1976)
* ''Familien Ashton'' (1970–1972)
**[[Chernobyl]]* (2019)
**[[Deutschland 83]]* (2015–2020)
**[[Shogun (TV-serie)|Shogun]]* (1980)

## Referanser
Sea of Tunes

**Sea of Tunes** var et musikkforlag som ble etablert i 1962 av Murry Wilson, manageren til The Beach Boys, for å distribuere og publisere sangene som Brian Wilson og Mike Love skrev for bandet.

Etter at Murry Wilson ble sparket som The Beach Boys' manager i 1964, fortsatte han som forlegger. I 1969 solgte han Sea of Tunes for 750&nbsp;000 dollar til A&M Records. Han mente at bandet hadde sett sine beste dager, og trodde at han gjorde dem en tjeneste ved å selge forlaget. De ble derimot forbannet, spesielt Brian Wilson og Mike Love som nå måtte finne seg i at andre eide rettighetene til deres sanger.

Flere år etter Murry Wilsons død gikk Brian Wilson til søksmål for å få tilbake rettighetene. Han mente blant annet at salget var ugyldig, med påstanden om at faren hadde forfalsket hans underskrift da forlaget ble solgt. Brian Wilson tapte rettssaken, men ble tilkjent 25 millioner dollar i skadeerstatning og som kompensasjon for tidligere ikke utbetalte honorarer. Mike Love påsto at han ikke hadde blitt kreditert som låtskriver på flere av sangene han var med på å skrive. På grunn av at de ikke kunne bli enige om hvor mye Love skulle ha, måtte Mike Love saksøke Brian Wilson for å få sin andel av honorarene. Love ble i retten tilkjent 13 millioner dollar av det Brian Wilson hadde fått.
Albert Cleage

**Albert Cleage jr** (født 1911 i Indianapolis, død 20. februar 2000) var en kristen predikant fra USA, som i 1953 dannet det afroamerikanske kirkesamfunnet *Central Congregational Church* i Detroit. Han samarbeidet med, og ble inspirert av Martin Luther King, Malcolm X og organisasjonen Nation of Islam i utviklingen av svart nasjonalisme, og utover 1960-tallet utviklet han en stadig mer radikal kristendomsforståelse. «Jesus ble sett som en svart revolusjonær, frelser og frigjører [som] var blitt stjålet av den hvite kristendommen, det var på tide å ta ham tilbake og bruke ham i kampen for afrikansk-amerikanernes sosiale og politiske rettigheter.»

Han etablerte *Black Christian National Movement* i 1967. Organisasjonen skiftet navn til *The Shrine of the Black Madonna* senere samme år, etter at han hadde innviet en altertavle med en svart Madonna og et svart Jesusbarn. I 1970 skiftet den navn til *Pan African Orthodox Christian Church*.

Cleage stilte til valg som guvernør i Michigan i 1964. På slutten av sitt liv skiftet han navn til *Jaramogi Abebe Agyeman*, som på swahili betyr «frigjører, hellig mann, nasjonens frelser». 

## Forfatterskap
* «The Death of Fear» I *The Negro Digest*. "Focus on Detroit" edition. Nov 1967. Vol. 17, No. 1. Johnson Publishing Company.
* *The Black Messiah .* New York: Sheed and Ward, 1968. (Reprint: Africa World Press, 1989.)
* *Myths about Malcolm&nbsp;X: Two Views* (with George Breitman). University of California: Merit Publishers, 1968.
* *Black Christian Nationalism: New Directions for the Black Church* New York: W. Morrow, 1972

## Tekster på norsk
* Noen av hans prekener fra boken «Black Messiah» fra 1968 er utgitt på norsk i antologien *[[Svart Messias]]*, 2011.

## Referanser
Hypoklorsyre

**Hypoklorsyre** er en svak syre med kjemisk formel HClO. Den dannes når klor-gass oppløses i vann.
Hypoklorsyrens salter kalles for hypokloritter.

Hypokloritter brukes til desinfisering av drikkevann og i svømmebasseng. For eksempel natriumhypokloritt og kalsiumhypokloritt.
Pikkolo (yrke)

En **pikkolo** er en person som jobber på et hotell og som bærer bagasjen til gjestene. En pikkolo er gjerne iført uniform.

## Se også
* Portier
* Portner
* Concierge

## Referanser
Tryptamin

**Tryptamin** er et alkaloid og monoamin som finnes naturlig i både plante -og dyreriket, samt i den menneskelige hjerne, hvor det metaboliseres som et derivat av den essensielle aminosyren tryptofan.

En gruppe stoffer, naturlige alkaloider og syntetiske derivater, som alle har tryptamin-skjelettet som utgangspunkt i molekylstrukturen går under samlebetegnelsen tryptaminer.

## Se også
* Triptaner

## Eksterne lenker
*
Aleksander Klumberg

**Aleksander Klumberg** (født 17. april 1899, død 10. februar 1958) var en estisk sportsutøver som deltok i de olympiske leker 1920 i Paris og 1924 i Paris.
    
Klumberg vant en olympisk bronsemedalje i friidrett under OL 1924 i Paris. Han kom på redje plass i  tikamp bak Harold Osborn og Emerson Norton begge fra USA. Det var trettiseks deltakere fra tjueto nasjoner som deltok i tikampen som ble avviklet 11. og 12. juli 1924. 

Under Sommer-OL 1920 i Antwerpen kom han på femteplass i spydkast og i femkampen ble han nummer åtte og i tikamp nummer femten.
## OL-medaljer
*  1924  Paris - Bronse i friidrett, tikamp  Estland

## Referanser


## Eksterne lenker
*
Taboo (rapper)

**Jamie Luiz Gómez** (født 14. juli 1975) bedre kjent som Taboo, er en rapper og en skuespiller. Han er mest kjent som et medlem av HipPop gruppa Black Eyed Peas

## Personlig liv
Taboo ble født i Los Angeles, California. Han vokste opp i nabolaget kalt Boyle Heights. Hans foreldre er Aurora Sifuentes og Jimmy Gomez, de var begge meksikansk-amerikanere. Han har på sin mors side slekt i den nordamerikanske indianerstammen shoshone. Han gikk på Rosemead High School, og har studert på (skaffet sin utdannelese på) Garvey Intermediate. Like før han fylte 33 (12. juni 2008) giftet han seg med Jaymie Dizon. De har sammen to barn; Jimmy Jalen Gomez (født 19. juli 2009) og  Journey (født 26. april 2011). Taboo har også en annen sønn fra et annet forhold; Joshua (født 17. oktober 1993).

## Musikkarriere
### The Black Eyed Peas
Taboo ble en medlem av hip-pop gruppa Black Eyed Peas i 1995. Gruppen het da Atban Klann, og de andre gruppemedlemmene var will.i.am, apl.de.ap, Mark Degraff og Robert Byrne. Etter flere endringer frem til 2001, med noen ut og innskiftinger av medlemmer (Degraff og Byrne hadde sluttet, og Fergie hadde blitt med) skiftet gruppen navn til The Black Eyed Peas. I dag er Taboo en av de fire medlemmene av gruppa og har en sentral rolle.

### Soloarbeid
I 2008 ga Taboo ut sitt eget soloalbum kalt T.A.B.O.O. Der har han samarbeidet med flere andre artister som Shakira,  Blu Cantrell og Juanes. Han har selv uttalt at han har i planene å samarbeide med flere andre artister i fremtiden. Taboo har også hjulpet til med å skrive og synge ved flere filmsanger fra blant annet  Coach Carter, Legally Blonde, Harold & Kumar Go to White Castle, and Barbershop 2.

## Skuespiller
Taboos første skuespillerrolle var i filmen *[[Dirty]]* (2005) der han spilte "Ramíres." I 2007 dukket han opp i filmen Cosmic Radio, der man finner noen kjente skuespillere. I filmen Street Fighter: The Legend of Chun-Li (2009) spilte han karakteren Vega. Han har også vært dommer på en av MTVs reality programmer.

## Biografi
* 2011: *Fallin' Up: My Story*, skrevet sammen med Stevie Dennis

## Referanser


## Kilder
* https://web.archive.org/web/20110129001535/http://tabmagnificent.com/
* http://giantmag.com/articles/giant-magazine-staff/talking-withtaboo
* https://archive.today/20120711114530/http://dipdive.com/member/taboo/blog/1140
* http://www.usatoday.com/life/music/2007-10-01-2778755976_x.htm
* https://web.archive.org/web/20070927195904/http://www.bakotopia.com/home/Blog/bakotunes/1025

## Eksterne lenker
* 
* 
* 
* Taboo on Talk of Fame
Eusebius Amort

**Eusebius Amort** (født 15. november 1692 i Bibermuhle, nær Tölz, i det Øvre Bayern, død 5. februar 1775) var en tysk katolsk teolog. 

Amort studerte i München før han i 1717 begynte å undervise i teologi og filosofi. Han var medlem av augustinerkorherrene. I 1733 dro han til Roma som teolog. Amort returnerte til Polling i 1735, og viet resten av sitt liv som teolog i Bayern. Amort døde i byen Polling i februar 1775.

## Verker
**Nova Philosophiae Planetarum et Artis Criticae Systemata Adumbrata.* 1723.
**Philosophia Pollingana ad normam Burgundicae.* 1730.
**De origine, progressu, valore ac fructu Indulgentiarum.* 1735.
**De Revelationibus, Visionibus et Apparationibus Privatis Regulæ ...* 1744.
**Controversia de Revelationibus Agredanis.* 1749.
**Nova Demonstratio de falsitate Revelationum Agredanarum ...* 1751.
**Theologia eclectica moralis et scholastica.* 4 Bände Würzburg 1752.
**Theologia moralis inter rigorem et laxitatem media.* Augsburg 1757.
**Elementa iuris canonici.* 3 Bände 1757.
* Drei Aufsätze über das Bibliothekswesen, veröffentlicht von 1726-1727 anonym im Parnassus Boicus:  1. *Von denen Büchereyen oder Bibliothecken ins gemein.* 2. *Von Ordnung und Einrichtung der Bibliothecken.* 3. *Von den Bibliothecken Bayrlands.*
* Beiträge in und Beylagen zu: *Gemeinnützige Betrachtung der neuesten Schriften, welche Religion~ Sitten und Besserung des menschlichen Geschlechts betreffen. In Verbindung mit einer Gesellschaft von Gelehrten.* Hg. G. F. Seiler, Erlangen 1776-1800.
* Beiträge zur Kirchengeschichte des 18. Jahrhunderts: aus dem handschriftlichen Nachlass des regul. Chorherrn Eusebius Amort / zusgest. von J. Friedrich. München: Verlag der k. Akademie, in Comm. bei G. Franz, 1876.

## Referanser


## Litteratur
* Alice Arnold: *Eusebius Amort*. In: Jürgen Wurst und Alexander Langheiter (Hrsg.): *Monachia.* Städtische Galerie im Lenbachhaus, München 2005, S. 85, ISBN 3-88645-156-9.
* 
* Karin Precht-Nußbaum: *Zwischen Augsburg und Rom. Der Pollinger Augustiner-Chorherr Eusebius Amort (1692–1775). Ein bedeutender Repräsentant katholischer Aufklärung in Bayern.* Paring 2007.
* Gustav Schnürer. *Katholische Kirche und Kultur im 18. Jahrhundert.* 1941, S. 241 ff.
* Georg Rückert: *Eusebius Amort und das bayerische Geistesleben im 18. Jahrhundert.* (Bearbeitet von Josef Schöttl), 1956.
* Otto Schaffner: *Eusebius Amort (1692–1775) als Moraltheologe.* Paderborn 1964.
* Otto Schaffner: *Eusebius Amort (15. November 1692-5. Februar 1775)* (In: *Bavaria sancta.* Hrsg. von Georg Schwaiger, Band 3, S. 373–387, Regensburg 1973).
* 
* DHGE II, 1332 f.
* LThK I, 446 f.
Ladehammeren

**Ladehammeren** er et berg på Ladehalvøya i Trondheim kommune i Trøndelag. Høyeste punkt er 71 meter over havet. Ladehammeren var vardefjell i sagatiden og det finnes en gravrøys her. Den høyeste toppen kalles også *[[Våttåhaugen (Trondheim)|Våttåhaugen]]*. På et kart fra Trondheim 1658 vises en fyrlykt på hammeren. På 1700-tallet var det planer om å bygge en festning. Fra 1848 hadde de militære sine krutthus på Ladehammeren. Tyskerne bygde en del festningsanlegg her under andre verdenskrig.

I 2000 ble det på toppen reist et europeisk fredsmonument: Equilibrio Nord som er laget av den tyske kunstneren *Rolf Schaffner*.

Ladehammerens stigning gjør at den regnes som et av de tyngste sykkelintervallene i Trondheim.

## Referanser




## Eksterne lenker
*WikiStrinda: Ladehammeren
Våttåhaugen (Trondheim)

**Våttåhaugen** er det høyeste punktet på Ladehammeren, nordøst for Ladejarlen videregående skole, 71 moh. 

Navnet forteller at dette er et gammelt vardested. Dette kan være et svært gammelt vardested, hvorfra man lett ville kunne signalisere til og fra jarlesetet på Lade. Denne høyden korresponderer også lett med Våttakammen i Trondheim Bymark

## Kilder
*WikiStrinda: Våttåhaugen
Holland (album)

***Holland*** er det nittende studioalbumet fra The Beach Boys, utgitt i 1973. Albumets tittel hentyder til bandets seks måneder lange opphold i Nederland før albumet ble utgitt. EP-en *Mount Vernon and Fairway (A Fairy Tale)* fulgte med førsteopplaget av LP-en. Sangene er også med på alle CD-utgaver av albumet. Dette er bandets andre album der Blondie Chaplin og Ricky Fataar medvirker.

Kort tid etter at albumet ble utgitt, fikk manager Jack Rieley sparken. Han ble erstattet av Mike Loves bror, Stan Love.

Albumet kom på 36.-plass på Billboard 200 i USA og på 20.-plass på UK Albums Chart i Storbritannia. 

## Sporliste
### Side en
#«Sail On, Sailor» (Brian Wilson, Jack Rieley, Ray Kennedy, Tandyn Almer, Van Dyke Parks)         
#«Steamboat» (Dennis Wilson, J. Rieley)
#«California Saga / Big Sur» (Mike Love)
#«California Saga / The Beaks of Eagles» (Al Jardine, Lynda Jardine, Robinson Jeffers) 
#«California Saga / California» (A. Jardine)  
### Side to
#«Trader» (Carl Wilson, J. Rieley)
#«Leaving This Town» (Ricky Fataar, C. Wilson, Blondie Chaplin, M. Love)    
#«Only with You» (D. Wilson, M. Love)
#«Funky Pretty» (B. Wilson, M. Love, J. Rieley)
### Mt. Vernon and Fairway (A Fairy Tale)
#### Side en
#«Mt. Vernon and Fairway – Theme» (B. Wilson)
#«I'm the Pied Piper» (instrumental) (B. Wilson, C. Wilson)
#«Better Get Back in Bed» (B. Wilson)
#### Side to
#«Magic Transistor Radio» (B. Wilson)
#«I'm the Pied Piper» (B. Wilson, C. Wilson)
#«Radio King Dom» (B. Wilson, J. Rieley)

## Personell
* Blondie Chaplin – gitar, bass, vokal
* Ricky Fataar – trommer, vokal
* Carl Wilson – bass, gitar, keyboard, vokal 
* Dennis Wilson – keyboard, vokal
* Al Jardine – vokal
* Mike Love – vokal
* Brian Wilson – keyboard, vokal 

## Eksterne lenker
*
Ladehammerfestivalen

**Ladehammerfestivalen** er en gratis musikk- og kulturfestival som blir arrangert årlig rundt månedsskiftet august-september på toppen av Ladehammeren, eller Våttåhaugen, i Trondheim. Festivalen ble arrangert for første gang i 2010 og har fokus på lokale og regionale band som er "up and coming", men gjestes også av veletablerte band. Dagtid på lørdag er satt av til barneunderholdning, et arrangement kjent som "Barnehammer'n". I forkant av festivalen arrangeres "Hammerslaget", en årlig konkurranse hvor uetablerte band får konkurrere om to spilleplasser på festivalen.

## Historikk
### 2009
En vennegjeng arrangerte en uoffisiell Ladehammerfestival og bursdagsfest med omkring 30 deltakere. Underholdningen bestod av et improvisert husband for kvelden og en boomblaster på noen planker spikret sammen til scene.

### Ladehammerfestivalen 2010 (3. - 4. september)
De som sto bak den første uoffisielle festivalen ønsket å gjenta suksessen, men å utvide konseptet. Under planleggingen, som var skikkelig i gang først i juni, eskalerte det hele fort. Den første offisielle Ladehammerfestivalen hadde 14 band, barneunderholdning og omkring 1500 besøkende. Festivalområdet bestod av en hjemmesnekret scene, noen salgsboder, hjemmesnekrede toaletter og et lite vrimleområde med griller og sitteplasser. Trappa rundt Equilibrio-skulpturen, eller "hammeren" på folkemunne, fungerte også med sin utsikt over byen som et naturlig samlingspunkt for mange festivaldeltakere mellom konsertene. Butikkene Etikken, Kali Magic Shop og Banana Moon stilte med salgsboder. Et lite overskudd fra festivalen gikk til Kirkens Bymisjon i Trondheim.

### Ladehammerfestivalen 2011 (2. - 3. september)
Konseptet ble utvidet nok en gang, og den største nyheten for året var en DJ-lounge. Dette var en liten scene litt bak festivalområdet hvor 10 DJ-er fikk utfolde seg og tilby et alternativ til musikken på hovedscenen. 16 band gjestet scenen, 10 DJ-er spilte i DJ-loungen og Redd Barna arrangerte leker og spill. Festivalen hadde i underkant av 2500 gjester.

### Ladehammerfestivalen 2012 (31. august - 1.september)
Festivalen hadde i 2012 2200 talte besøkende og 24 band/artister/underholdningsinnslag. Overskuddet gikk til organisasjonen Wayback

## Gratis- og dugnadskonseptet
Sentralt for Ladehammerfestivalen er at den er gratis og åpen for alle, og at overskuddet skal gå til et veldedig formål. Bakgrunnen for dette ligger ifølge arrangørene selv i et ønske om å skape et arrangement som er inkluderende og uten økonomiske motiver. Dette krever stor innsats fra entusiastiske frivillige og støttespillere. Alle artister og band stiller uten honorar.

## Band og artister

## Referanser




## Eksterne lenker
* 
* Norsk Rockforbund: "Ladehammerfestivalen - samfunnsansvarlige arrangører" (26. aug 2013)
* Adressa: "Gratishaugen" (1. sept 2012) 
* Bydelsavisa Strinda: "Festivalmoro for store og små"
* Bydelsavisa Strinda: "Gjentar gratisfestival"
* Icon Music Mag: "Ladehammerfestivalen 2012"
* Icon Music Mag: "Ladehammerfestivalen 2011"
* Icon Music Mag: "dekning av Ladehammerfestivalen 2010"
Equilibrio Nord

**Equilibrio Nord** er en seks meter høy skulptur, plassert på det høyeste punktet på Ladehammeren. Den er formet av fire stenblokker. Det kan se ut som en gigantisk bolt eller spiker er slått ned i grunnen. Navnet Equilibrio betyr likevekt.

Skulpturen er utført i lys granitt fra Støren av den tyske billedhuggeren Rolf Schaffner (1927–2008).

Skulpturen er ett av fem fredsmonumenter som er plassert på Mallorca (hvor kunstneren bodde), i Russland, i Irland og i Tyskland. Slik skulpturene er plassert vil linjene mellom dem utgjøre et kors der armene peker i hver sin himmelretning.

Skulpturen er plassert på fundamentet for den ene luftvernkanonen på Ladehammeren som tyskerne bygde der under 2. verdenskrig.

## Kilder
*WikiStrinda: Equilibrio Nord

## Eksterne lenker
* Equilibrio-prosjektets hjemmeside
Robert Athlyi Rogers

**Robert Athlyi Rogers** (født på Anguilla, død 24. august 1931) var grunnleggeren av Afro Athlican Constructive Church, et kirkelig uttrykk for svart nasjonalisme i Vestindia, og en av forløperne til rastafarianismen.

Hans bok *The holy Piby* er en av de viktigste tekstene i denne religionen. Boken ble skrevet mellom 1913 og 1917 og utkom i 1924 i Newark.
 I boken skildres etiopierne, og med det i vid forstand alle afrikanere, som Guds egentlige utvalgte folk, og Marcus Garvey omtales som en profet.

## Tekster på norsk
* Utdrag fra «Den hellige Piby» er utgitt på norsk i antologien *[[Svart Messias]]*, 2011.

## Referanser
Rolf Håndstad

**Rolf Sverre Håndstad** (født 21. mai 1958 i Kristiansund, død 2. april 2019 i Hønefoss), også kjent under pseudonymene **Rhesus Minus** og **Balle Brock**, var manusforfatter og av og til tegner i humorbladet *[[Pyton (tegneserie)|Pyton]]* fra 1986 til 1990. Han ble beskrevet som *Pytons* kreative drivkraft i bladets glansperiode på slutten av 1980-tallet, og den som skapte de aller galeste historiene.

Håndstad skrev manus til serien *[[Rhesus Minus og Tommy Tusj]]*, som ble tegnet av Tommy Sydsæter og var en av *Pytons* mest populære serier &ndash; men han leverte også mange andre bidrag til bladet, som for eksempel *Pyton*-kursene «Hvordan bli trønder/nordlending/sunnmøring» (tegnet av Sydsæter) og tegneserieparodiene «Serieheltenes jul/påske/sommerferie etc», som gikk jevnlig i bladet og vanligvis ble tegnet av Frode Øverli eller Bjørn Ousland. Han sto også bak mye av innholdet i «Pytonposten», en fast spalte i bladet som parodierte dagsaktuelle saker.

Håndstad sluttet i *Pyton* våren 1990, men figuren Rhesus Minus fortsatte likevel å dukke opp i bladet med jevne mellomrom helt til *Pyton* ble nedlagt i 1996.

Han døde av kreft 2. april 2019, 60 år gammel.

## Referanser
1113 Katja

**1113 Katja** er en hovedbelteasteroide. Den ble oppdaget 15. august 1928 av Pelageya Fedorovna Shajn ved Krim-observatoriet i Simeiz på Krimhalvøya.

## Eksterne lenker
*
1114 Lorraine

**1114 Lorraine** er en hovedbelteasteroide. Den ble oppdaget 17. november 1928 av Alexandre Schaumasse ved Observatoire de Nice i Nice.

## Eksterne lenker
*
1115 Sabauda

**1115 Sabauda** er en hovedbelteasteroide. Den ble oppdaget 13. desember 1928 av Luigi Volta ved Osservatorio Astronomico di Torino i Pino Torinese.

## Eksterne lenker
*
1116 Catriona

**1116 Catriona** er en hovedbelteasteroide. Den ble oppdaget 5. april 1929 av Cyril V. Jackson ved Union Observatory i Johannesburg.

## Eksterne lenker
*
1117 Reginita

**1117 Reginita** er en hovedbelteasteroide og går i bane innenfor asteroidefamilien Reginita. Den ble oppdaget 24. mai 1927 av Josep Comas Solá ved Observatori Fabra i Barcelona.

## Referanser


## Eksterne lenker
*
1118 Hanskya

**1118 Hanskya** er en asteroide i det ytre av hovedbeltet. Den ble oppdaget 29. august 1927 av Sergej Beljavskij og Nikolaj Ivanov ved Krim-observatoriet i Simeiz på Krimhalvøya.

## Eksterne lenker
*
1111 Reinmuthia

**1111 Reinmuthia** er en hovedbelteasteroide. Den ble oppdaget 11. februar 1927 av Karl Wilhelm Reinmuth ved Landessternwarte Heidelberg-Königstuhl i Heidelberg.

## Eksterne lenker
*
Tom Ostad

**Tom Rikard Ostad** (født 1968) er en norsk tegneserieskaper, kryssordredaktør og musiker. Han er utdannet tekstforfatter ved Westerdals. 

## Tegneserier og kryssord
Fra 1991 til 1996 jobbet Ostad for humorbladet ''Pyton'', hvor han er best kjent for å ha skapt serien om råneren «Wunder-Bjarne». Etter at *Pyton* ble nedlagt laget Ostad serien «Kafé Kafka», som var gjesteserie i *[[Dagbladet]]* 1999–2000 og biserie i *[[Ernie]]* og ''Pondus'' 1999–2004. 

I perioden 1995–2003 tok Ostad utdannelse som tekstforfatter og jobbet i reklamebyrå. 

Ved milleniumskiftet flyttet Ostad til Benidorm, Spania, og jobbet noen år derfra som redaktør for *Pondus* via nett. Tilbake i Norge fikk han nye oppgaver som sosiale medier-ansvarlig og nettredaktør for *Pondus.no*, der han var kjent som «RedakTom». Dette var også tittelen på en selvbiografisk serie som ble publisert i bladet i perioden 2003 til 2007. Fra 2007 var han redaktør for tegneseriebladet *[[Rutetid]]*, for Egmonts tegneserier i pocketformat og for den årlige Pondusboka.

Serien hans «Film på 4 Ruter» ble publisert i bladet *[[Rutetid]]*.

Etter at Pondus gikk til Strand Forlag i 2018 ble Ostad kryssordredaktør for bladene i Egmont-porteføljen. Siden august 2024 har han jobbet som frilans kryssordskaper.

## Musikkarriere
Mens han bodde i Benidorm gjorde Ostad Robbie Williams tributeshow ved siden av jobben som redaktør.

Som musiker er Ostad mest kjent som vokalist, gitarist og låtskriver for hardrock- og hallingcore-bandet Blodsmak. Bandet hadde eksistert som coverbandet Rototiller i noen år før Ostad overtok som frontmann og vokalist i 2011. Med Ostad kom også egne låter, og etter «en inspirert øving» i 2012 bestemte de seg for å satse med eget materiell, nynorske tekster og nytt bandnavn.

## Referanser
Almeland

**Almeland** er en gammel gård beliggende like utenfor Bergen. Gården var sentral i Fana-økonomien fra tidlig middelalder, men området har vært drevet siden vikingtiden. Med egne verksteder drevet av egen vannkraft hadde gården en eksepsjonell verdiproduksjon og var viden kjent for sitt håndverk. I særdeleshet var smedarbeidene fra Indre Almeland høyt verdsatt. Det gamle verkstedet ble revet rundt år 2000, laftebygget var da i svært dårlig stand.

I dag er det ingen almetrær igjen på Almeland. Stedet har sitt navn fra den høye forekomsten av edelløvskog av alm. Denne skogen ga verdifullt trevirke til videreforedling og bidro sterkt til den økonomiske styrke som lå bak gården i århundrer.

Forekomsten av edelløvskog sier mye om den lune og solrike topografien. I tillegg til edeltrær har gården i alle tider hatt rik tilgang på vilt.

## Eksterne lenker
* Bergen byleksikon på nett, om Almeland
Camp Norway

**Camp Norway** i Lunenburg i Nova Scotia i Canada var en treningsleir for skyttere til handelsflåten under annen verdenskrig.

Ved krigsutbruddet i Norge var 11 hvalkokerier og mer enn 100 hvalfangstfartøyer på vei tilbake til Norge etter endt sesong i Antarktis. Disse fikk ordre om å gå til nærmeste havn. De fleste av disse fartøyene endte i Halifax og Sydney i Nova Scotia. For at mannskapene på fartøyene skulle få en mer meningsfylt tilværelse, opprettet Nortraship en leir i Lunenburg ikke langt fra Halifax.

Camp Norway ble offisielt åpnet 29. november 1940. Om lag 1&nbsp;200 sjøfolk fikk militær opplæring der før de ble satt som skyttere og væpningsoffiserer på norske og allierte handelsfartøy. Organisasjonsmessig lå leiren først under Marinens avdeling, Halifax, men ble fra november 1941 overført til Sjøforsvarets Skytteravdeling for Handelsflåten. Leiren ble nedlagt sommeren 1943.

I alt 16 hvalbåter ble bygd om og utrustet som patruljefartøyer og minesveipere med bemanning fra leiren.

I en periode hadde også den norske hæren en liten avdeling stasjonert i leiren.

## Liste over ankomne hvalkokerier i 1940

* FLK «Thorshammer»
* FLK «Pelagos»
* FLK «Lancing»
* FLK «Suderøy»
* FLK «Sir James Clark Ross»

## Referanser





## Kilder
*Aftenposten 13. november 1996
*Aftenposten 29. november 2000
*Norsk krigsleksikon 1940–1945
Alex McLeish

**Alexander «Alex» McLeish** (født 21. januar 1959 i Barrhead i Renfrewshire) er en skotsk tidligere fotballspiller, som sist var manager for Aston Villa FC frem til mai 2012. McLeish spilte midtstopper for Aberdeen FC i storhetstiden på 1980-tallet, der han fikk nærmere 500 ligakamper for klubben og 77 kamper for .

## Trenerkarriere
McLeish startet sin managerkarriere i de skotske fotballklubbene Motherwell FC og Hibernian FC, før han ledet Rangers FC til to ligamesterskap og fem cupmesterskap på fem sesonger. Deretter var han i ti måneder landslagssjef for , som så vidt mislyktes med å kvalifisere seg for Fotball-EM i 2008. 

Som en anerkjennelse for hans betydelige bidrag til skotsk idrett fikk McLeish i 2008 et æresdoktorat ved University of Aberdeen.

## Birmingham
Han sa videre opp denne jobben i november 2007 for å bli manager for Birmingham City, som spilte i det engelske Premier League på den tiden. Selv om Birmingham rykket ned på slutten av den sesongen, ledet McLeish laget tilbake til Premier League i 2009, avsluttet på niendeplass i 2010, og seier i ligacupen i 2011. Etter Birminghams nedrykk til npower Championship i mai 2011 valgte Alex McLeish å si opp jobben som manager. Søndag den 12. juni 2011 ble det meldt at oppsigelsen skal ha skjedd per e-post til Midlands-klubbens styreformann. 

## Aston Villa
I tiden etter Birmingham ble det spekulasjoner om at han ville ta over den ledige jobben i Aston Villa, og den 17. juni 2011 ble det klart at han ble ny manager for Aston Villa, dette likte Birmingham og Aston Villa fansen dårlig og Villa supporterne protesterte utenfor Villa Park. Den 14. mai 2012 ble det klart at McLeish hadde fått avskjed i Aston Villa, som endte på 16.-plass i Premier League 2011/12, kun to poeng over nedrykksplassen.

## Referanser


## Eksterne lenker
*
Heidelberg (andre betydninger)

**Heidelber** kan vise til:

Heidelberg, en by i Sørvest-Tyskland.
* En by i Australia, se Heidelberg (Victoria)
* En by i Canada, se Heidelberg (Ontario) 
* En by i Gauteng i Sør-Afrika, se Heidelberg (Gauteng)
* En by i Western Cape i Sør-Afrika, se Heidelberg (Western Cape)

* Byer i USA 
** Heidelberg (Kentucky)
** Heidelberg (Minnesota)
** Heidelberg (Mississippi)
** Heidelberg (Pennsylvania)
** Heidelberg (Texas)

## Utdanning
* Universitetet i Heidelberg i Tyskland
* Heidelberg University (Ohio) i USA

## Annen bruk
* Heidelbergskolen, en australsk kunstbevegelse
Brånås Nærmiljøsenter

**Brånås Nærmiljøsenter** er et nærmiljøsenter på Lillestrøm i Akershus, med blant annet barnehage og barneskole.

## Skolen
Brånås skole sto ferdig i 1998. Skolen har cirka 430 elever, fordelt på 1. til 7. årstrinn, og 37 ansatte.

## Se også
*Brånås skole

## Referanser
Gulnebbglente

**Gulnebbglente** (*Milvus migrans aegyptius*) regnes av noen som en selvstendig art  (*M. aegyptius*) i slekten *[[Milvus]]*, men dette savner i øyeblikket bred aksept. HBW Alive plasserer gulnebbglente som én av sju underarter av svartglente (*M. migrans*), der *M. m. aegyptius* riktig nok danner en selvstendig klade sammen med *M. m. parasitus*. HBW Alive hevder imidlertid at mer forskning er nødvendig for å avklare artsspørsmålet, selv om noen mener at den kvalifiserer til en slik status.

## Taksonomi
I den grad gulnebbglente regnes som en selvstendig art, så blir ssp. *aegyptius* og *parasitus* synonymiserte. Fugler sør for Uganda/Kenya tilhører som regel underarten *parasitus*, men det finnes en overgangssone der begge opptrer. Kanskje finnes også hybrider. I den grad *parasitus* inkluderes i arten, strekker utbredelsen seg over Egypt, Den sørvestre arabiske halvøy og Afrika sør for Sahara.

## Biologi

Gulnebbglente holder til i Afrika. Det finnes to underarter, *Milvus aegyptius parasitus*, med tilhold hovedsakelig sør for Sahara (inkludert Madagaskar), og *Milvus aegyptius aegyptius* med tilhold i Egypt, de sørvestlige deler av Den arabiske halvøy og sør mot Afrikas horn.

Den har mye til felles med den svartglenten, der det gule nebbet er en klar forskjell. Gulnebbglentens nebb er ikke gult blant ungfugler, og siden Svartglenten migrer til Afrika om vinteren kan disse forveksles.

## Inndeling
Inndelingen følger HBW Alive og er i henhold til Thiollay (2018).

* Accipitriformes, haukefugler
** Accipitridae, haukefamilien
*** Accipitrinae, (hauker)
**** Accipitrini
***** *[[Milvus]]*, (rødglenter)
****** *[[glente|M. milvus]]*, glente eller rødglente
****** *[[svartglente|M. migrans]]*, svartglente
******* *M. m. migrans* (nominatformen), Kapp Verde, Nordvest-Afrika, det sørlige og sentrale Europa og østover til det sørvestre Asia (Vest-Pakistan); overvintrer i Afrika sør for Sahara
******* *M. m. govinda*, fra Øst-Pakistan østover gjennom India og Sri Lanka til Yunnan i Sør-Kina, Indokina og Malayahalvøya
******* *M. m. formosanus*, Taiwan og Hainan
******* *M. m. affinis*, Sulawesi, Molukkene (Buru) og de små Sundaøyer (øst til Timor), det østre Ny-Guinea og Nord-Australia (sør til Victoria)
******* *[[svartøreglente|M. m. lineatus]]*, svartøreglente, fra Ural og østover gjennom Sibir til Amurland og Japan, sørover til Nord-India, det nordlige Myanmar, Nord-Kina og Ryukyuøyene; overvintrer i Irak, Sør-India og Sørøst-Asia
******* *[[gulnebbglente|M. m. aegyptius]]*, gulnebbglente, Egypt, Den sørvestre arabiske halvøy og sørover langs kysten av Øst-Afrika til Kenya
******* *M. m. parasitus*, Afrika sør for Sahara, Komorene og Madagaskar

## Referanser




## Eksterne lenker
*
25. april-broen

**25. april-broen** (port: *Ponte 25 de Abril*) er en hengebro i Lisboa i Portugal. Det er en 2&nbsp;277 meter lang bro med et 1&nbsp;012 meter langt hengebrospenn.

## Historikk
Broen åpnet i 1966 og het da Salazar-broen (*Ponte Salazar*) etter António de Oliveira Salazar. Etter nellikrevolusjonen i 1974 fikk den det nye navnet *25. april-broen* etter revolusjonsdagen. Vegene E1 og E90 går over broen.

## Referanser


## Eksterne lenker
*
15 Big Ones

***15 Big Ones*** er det tjuende studioalbumet fra The Beach Boys, utgitt i 1976. Albumet markerer Brian Wilsons tilbakekomst som plateprodusent. Det forrige albumet han produserte alene var *[[Pet Sounds]]* i 1966. Albumets tittel spiller både på at bandet feiret 15-årsjubileum og at det var 15 sanger på albumet. 

*15 Big Ones* inneholder en blanding av nye The Beach Boys-sanger og gamle hitlåter fra andre artister, som blant annet «Just Once in My Life» (The Righteous Brothers), «Rock and Roll Music» (Chuck Berry) og «Palisades Park» (Freddy Cannon).

Under markedsføringen av albumet ble slagordet «Brian's Back» flittig brukt. Brian Wilson hadde gjennomgått intensiv terapi for å kunne returnere til bandet, men var fremdeles preget av sin sykdom. Han ble av kritiske røster beskrevet som en sirkusbjørn som bare skulle være med for å skape mediaoppslag. 

Albumet kom på 8.-plass på Billboard 200 i USA og på 31.-plass på UK Albums Chart i Storbritannia. 

## Sporliste
### Side en
#«Rock and Roll Music» (Chuck Berry)
#«It's OK» (Brian Wilson, Mike Love)       
#«Had to Phone Ya» (B. Wilson, M. Love, Diane Rovell)       
#«Chapel of Love» (Jeff Barry, Ellie Greenwich, Phil Spector)
#«Everyone's in Love with You» (M. Love)
#«Talk to Me» (Joe Seneca)
#«That Same Song» (B. Wilson, M. Love)      
#«T M Song» (B. Wilson, M. Love)
### Side to
#«Palisades Park» (Chuck Barris)
#«Susie Cincinnati» (Al Jardine)  
#«A Casual Look» (Ed Wells) 
#«Blueberry Hill» (Al Lewis, Larry Stock, Vincent Rose)
#«Back Home» (B. Wilson, Bob Norberg)
#«In the Still of the Night» (Fred Parris)
#«Just Once in My Life» (Gerry Goffin, Carole King, Phil Spector)

## Personell
*Brian Wilson – bass, gitar, orgel, piano, munnspill, perkusjon, vokal
*Carl Wilson – gitar, keyboard, bass, perkusjon, synthesizer, vokal
*Mike Love – vokal
*Al Jardine –  vokal
*Dennis Wilson – trommer, vokal

**Andre medvirkende**
*Bruce Johnston – piano
*Ricky Fataar – trommer, perkusjon
*Medlemmer av The Wrecking Crew og andre studiomusikere

## Referanser


## Eksterne lenker
*